钦定古今图书集成/明伦汇编/闺媛典/第171卷 > 吴士诚妻郑氏〈陈氏附〉
## 钦定古今图书集成/明伦汇编/闺媛典/第171卷 > 吴士诚妻郑氏〈陈氏附〉

按《莆田县志》：“郑氏，吴士诚妻。生二子：希圣、希贤。夫亡。
其姊夫唐姓者，慕其姿求娶之，氏不可。适太监征珠
民间，唐诬氏多珠，官索之急，郑氏自携一子，诣太监
言状，太监义而归之。卒年六十九，希圣补郡庠生而
没。妻陈氏，御史道潜侄女，抚五岁孤，守节如郑，年八
十卒。”